
Abstract 

In early year 2016, Malaysia uproar when international media reported that there was an infection of 
salmonella on salad and tomato products imported from Australia and altogether raise anxiety among 
society. Salmonella is a bacterium which causes infectious disease called salmonellosis and inhabit humans 
and animal intestines. Among the causes of salmonella bacteria outbreak is from the intervention of pests 
such as lizard. Lizard nature which loves to throw feces everywhere is able to contribute to the salmonella 
outbreaks. Apart from that, direct exposure to touch, skin and lizard droppings are also capable of 
spreading the salmonella bacteria. Significantly, Prophet Muhammad SAW has warned on threat posed by 
pest cluster including lizards in his set saying. Thus, this article strives to peel regarding 
lizard description with the methods to interact with pests through fiqh al-Hadith discussions. This case is 
important to provide guidance to society regarding harms that able to be incarnated by particular animal 
and also the most efficient control techniques according to Prophetic tradition without marginalizing animal 
exclusive rights. 

Cicak Penyebar Bakteria Salmonella: Signifikan dan Kaedah Interaksi 

Menurut Fiqh Al-Hadith 

Abstrak 

Pada awal tahun 2016, Malaysia gempar apabila media antarabangsa melaporkan bahawa terdapat 
jangkitan salmonella pada produk salad dan tomato import dari Australia dan sekaligus menimbulkan 
keresahan dalam kalangan masyarakat. Salmonella merapakan sejenis bakteria yang menyebabkan penyakit 
berjangkit dipanggil salmonellosis dan mendiami usus manusia dan haiwan. Antara punca penularan 
bakteria salmonella adalah hasil daripada campur tangan haiwan perosak seperti cicak. Sifat cicak yang 
suka membuang najis merata-rata mampu menyumbang kepada penularan wabak salmonella. Selain itu, 
pendedahan secara langsung kepada sentuhan, kulit dan najis cicak juga mampu menyebarkan bakteria 
salmonella. Signifikannya, Nabi Muhammad SAW telah memperingatkan mengenai ancaman kelompok 
haiwan perosak termasuk cicak dalam himpunan sabdanya. Justeru, makalah ini berusaha mengupas perihal 
cicak berserta kaedah berinteraksi dengan haiwan fasiq (haiwan perosak) secara rinci melalui perbincangan 
fiqh al-Hadith. Hal ini penting bagi memberi panduan kepada masyarakat berhubung mudarat yang mampu 
dijelmakan haiwan tertentu dan juga teknik kawalan paling berkesan menurut al-Sunnah tanpa 
meminggirkan hak-hak eksklusif haiwan. 

Kata kunci: Cicak; Salmonella; Haiwan Fasiq (Haiwan Perosak); Signifikan; Kaedah Interaksi 

Pengenalan 

Cicak menurut istilah Bahasa Arab disebut al-Wazagh 
(Ibn Manzur, t.t.). Manakala menurut definisi kamus 
Bahasa Inggeris, cicak didefmisikan sebagai “ lizard, a 
small reptile with four legs, dry skin and a long tail" 
(Keith Brown, 2001) bennaksud haiwan reptilia yang 
mempunyai empat kaki, berkulit kering dan berekor 
panjang. Secara umumnya cicak mempakan haiwan 
reptilia dari famili Gekkonidae yang suka merayap di 
dinding-dinding, atap rumah dan pokok (Hidayat, P. 
2005). 

Ciri-Ciri Biologi Cicak 

Terdapat empat kumpulan reptilia iaitu kura-kura, 
cicak, ular dan buaya (Marie Farre, 1995). Cicak 
mempunyai bentuk badan seakan-akan biawak namun 
bersaiz lebih kecil. Badannya diselaputi kulit bersisik 
kalis air dan cicak perlu berjemur di bawah cahaya 
matahari bagi tujuan pengumpulan tenaga. 

Cicak merupakan pemakan serangga dan memiliki 
lidah panjang untuk menangkap mangsa. Dengan sekali 
juluran lidah, mangsa terns melekat dan boleh dimakan 
(Neti Lim, et al. 2006). 

Ciri-ciri khusus cicak rumah ialah mampu 
menempel di atas pennukaan rata yang tegak seperti di 
dinding atau lelangit rumah. Cicak dapat memanjat 
walaupun di atas kaca dengan bantuan mangkuk- 
mangkuk perekat yang berada di hujung jari kaki. 
Malah cicak dapat mengatur jumlah perekat yang 
dirembeskan. Oleh demikian, cicak dapat bergerak 
tanpa jatuh (Eli Sulistyanto, Edy Wiyono, 2008). 

Cicak di kawasan gurun pula mempunyai satu ciri 
unik iaitu berupaya menyingkirkan lebihan garam 
melalui hidung. Ekoran cuaca panas melampau, 
kelebihan ini membolehkan cicak menyingkirkan hanya 
sedikit air dari tubuh, tidak seperti haiwan lain yang 
menyingkirkan lebihan garam melalui air kencing. 

Spesies Cicak 

Cicak secara amnya meliputi semua spesies cicak, dari 
cicak kecil sehinggalah biawak monitor sebesar buaya 
sekaligus membentuk keluarga reptilia yang besar. 

Spesies cicak yang sering dijumpai di Malaysia 
antaranya ialah cicak tembok ( Cosymbotus platyurus), 
cicak kayu ( Hemidaclylus frenatus) dan cicak gula 
(Gehyra mutilata). Cicak tembok atau flat-tailed house- 
gecko sering ditemui di tembok dan atap rumah. Cicak 
ini bertubuh pipih lebar, berekor lebar dengan bintik- 
bintik halus di bahagian tepi. Dari sisi bawah, kelihatan 
lipatan kulit yang agak lebar di perut dan belakang kaki. 

Selain itu, cicak kayu ( common house-gecko) 
bertubuh lebih kurus dan memiliki ekor bulat dengan 
enam benjolan kulit menyerupai duri yang memanjang 


dari pangkal ke hujung ekor. Cicak kayu suka tinggal di 
pokok-pokok sekitar halaman rumah dan atap. Ia sering 
dijumpai bersama spesies cicak tembok. 

Seterusnya, cicak gula ( Pacific gecko, sugar lizard, 
tender-skinned house gecko, four-clawed gecko, atau 
stump-toed gecko) bertubuh lebih kecil dengan kepala 
membulat dan warna kulit menyerupai wama daging. 
Cicak ini kerap ditemui di sekitar dapur, bilik mandi 
dan almari makanan. Ia suka makan butir-butir nasi 
atau gula yang menjadi kesukaannya (Hidayat, 2005). 

Gecko (tokek) merupakan spesies cicak besar yang 
sering ditemui di kawasan hutan tropika Malaysia dan 
Indonesia. Ia menjadi kegilaan kerana memiliki bentuk 
rupa unik. 

Termasuk dalam kalangan spesies cicak antara lain 
ialah gila monster, mengkarang pasir, biawak pasir, 
cicak terbang, biawak monitor Nil dan cicak basilisk. 

Spesies cicak paling besar adalah biawak komodo 
sepanjang 3 meter yang hidup di Asia Tenggara dan 
memiliki selera yang besar termasuk menjadikan babi 
hutan dan rusa sebagai diet (Steve Parker, 2011). 

Tabiat Cicak 

Cicak tinggal di semua tempat termasuk kawasan 
gurun, hutan hujan tropika, persisiran pantai malah di 
ramah-rumah di mana makanan mudah didapati dan 
selamat untuk membiak. Majoriti daripada 4500 spesies 
cicak hidup di kawasan hutan tropika. Cicak membiak 
dengan cara bertelur (Jaka Wismono, Riyanto, 2004). 

Makanan kegemaran cicak berupa nyamuk, kelkatu 
dan kupu-kupu. Terdapat juga spesies cicak yang 
makan buah-buahan dan cacing tanah. Apabila 
diancam, cicak akan memutuskan ekor bertujuan 
menyelamatkan diri dari pemangsa. Kemampuan ini 
disebut autotomi (Lela Fony Sulistyowati, Dodo 
Hermana, 2009). 

Autotomi merupakan cara mempertahankan diri 
daripada serangan pemangsa. Anggota yang terpisah 
dari tubuh akan bergerak-gerak bertujuan 
membingungkan pemangsa. Beberapa jenis haiwan lain 
turut memiliki kemampuan autotomi misalnya kepiting, 
udang, bintang laut dan sotong kurita. Bagi spesies 
cicak lain, kebanyakkannya mendesis, mengembung 
atau menegakkan badan serta menyerang dengan kuku 
tajam (Steve Parker, 2011). 

Ancaman Bakteria Salmonella Sebaran Cicak 

Perkara paling dibenci tentang cicak adalah tabiatnya 
yang suka membuang najis merata-rata. Najis 
mempakan kotoran yang mengandungi banyak 
mikroorganisma penyebab penyakit. Kotoran cicak 
lazimnya dijumpai pada tempat takungan pam air dan 
makanan (Djamalin, Sulistyani, 1985). 

Malahan reptilia memang dikenal sebagai 
pembawa utama salmonella. Oleh itu, pendedahan 
secara langsung kepada sentuhan, kulit dan najis cicak 
mampu menyebarkan jangkitan bakteria salmonella 
(OIE Terrestial Manual, 2010). 

Selain itu, najis cicak turut mengandungi bakteria 
“Escherichia Coli.” E-Coli merupakan bakteria yang 
dikaitkan dengan keracunan makanan yang 
mengakibatkan sakit perut. Najisnya turut mampu 
merosakkan skrin telefon bimbit. 

Berbalik kepada fokus utama, salmonella 
mempakan sejenis bakteria yang menyebabkan 
penyakit berjangkit dipanggil salmonellosis dan hidup 
di dalam usus manusia dan haiwan (Suprapto, D. 2007). 
Di kebanyakkan negara Eropah, bakteria salmonella 
jenis S. Enteritidis dan .S'. Typhimurium merupakan 
ancaman utama. Manakala jenis S. Typhimurium lebih 
dominan di Utara Amerika (Wray & Wray, eds. 2000). 

Salmonella menular dengan cara sentuhan dan 
tersebar kepada manusia melalui pengambilan makanan 
tercemar (Depkes, 1989). Jangkitan salmonellosis 
mudah tersebar dan mencemari hampir semua jenis 
makanan seperti daging, sayur-sayuran, bijirin dan air. 
Kebiasaannya, produk berasaskan telur dan daging 
mempakan medium utama pemindahan jangkitan 
Salmonella. Namun begitu, produk tenusu, sayur salad 
dan rempah tumt terlibat dalam beberapa kes (European 
Commission EUROPA, 2009). 

Pada awal Febmari 2016, dilaporkan terdapat 28 
kes keracunan salmonella di negeri Victoria, Australia. 
Ini memaksa pihak berkuasa kesihatan Australia 
mengeluarkan perintah tarik balik ( recall ) produk salad 
dan tomato keluaran Tripod Farmers yang dikenal pasti 
sebagai punca penularan wabak. Setakat ini, dua orang 
telah dirujuk ke hospital namun pihak berkuasa 
Australia menjangkakan lebih banyak kes. Hal ini 
kerana Salmonella kebiasaannya menyerang selepas 6 
hingga 72 jam setelah dihadam (The New York Times, 
4 Febmari 2016). 

Kebanyakkan mereka yang dijangkiti akan 
mengalami demam panas, cirit-birit dan kekejangan 
abdomen bermula daripada 12 hingga 72 jam selepas 
jangkitan berlaku. Kesakitan yang dialami biasanya 
berlanjutan sehingga 4-7 hari (World Health 
Organization, 1994). 

Pada Ogos 2015 lalu, Malaysia tumt digemparkan 
dengan peningkatan kes demam kepialu ( tifoid) di 
Wilayah Persekutuan Kuala Lumpur (JKWPKL). 
Kejadian demam kepialu bukanlah keadaan luar biasa 
di Kuala Lumpur dengan bilangan kes sejak 5 tahun 
lalu adalah di antara 7 hingga 35 kes setahun. 

Demam kepialu mempakan antara penyakit yang 
disebabkan oleh bakteria salmonella typhii yang 
mencemari makanan atau minuman. 

Seseorang yang dijangkiti akan mengalami gejala 
di antara satu hingga tiga minggu selepas mengambil 


makanan atau minuman tercemar. Jika tidak dirawat, 
gejala tersebut boleh bertemsan sehingga beberapa 
minggu bahkan menyebabkan komplikasi seperti 
perdarahan dan kebocoran saluran penghadaman, 
keradangan otak serta psikosis (Berita Harian Online, 
19 Oktober 2015). 

Salmonella boleh memberi kesan buruk dalam 
waktu singkat apabila sudah merebak ke bahagian lain 
tubuh badan seperti darah dan tulang. Serangan 
salmonella boleh melemahkan sistem imunisasi badan 
setemsnya menyebabkan masalah dehidrasi ekstrim 
atau berakhir dengan kematian terutama terhadap 
kanak-kanak atau golongan tua yang memiliki tahap 
imunisasi badan yang lemah. 

Signifikan Nas Yang Menyebutkan Cicak 
Sebagai Haiwan Fasiq 

Nabi Muhammad SAW telah memperingatkan akan 
ancaman haiwan tertentu semenjak ribuan tahun. Hal 
ini menjadi asas perbahasan apabila memperkatakan 
mengenai haiwan fasiq (haiwan perosak) menurut 
Islam. Sabdabaginda SAW; 

Terjemahan: Dari ‘Aishah RA, Nabi SAW 
pemah bersabda: “ Lima (jenis) haiwan yang 
fasiq dan boleh dibunuh walaupun di tanah 
haram iaitu: tikus, kala jengking, burung 
helang, burling gagak dan anjing liar.” [Hadith 
riwayat al-Bukhari] 

Lafaz “ haiwan fasiq” dalam hadith bermaksud 
haiwan perosak, liar, buas, jahat, pengganggu, 
penceroboh dan berbahaya kepada manusia (Ibn 
Manzur, t.t.). 

Kalimah (AyU yJ?-) dalam hadith merujuk kepada 
lima jenis haiwan perosak utama, iaitu tikus, kala 
jengking, helang, gagak dan anjing liar. Namun, ia tidak 
terhad pada lima haiwan tersebut. 

Nabi Muhammad SAW turut menyebutkan ular dan 
cicak dalam riwayat lain (Ibn Hajar al-‘Asqalani, 2006) 
sebagaimana hadith; 

Terjemahan: Dari ‘A’ishah RA; sesungguhnya 
Rasulullah SAW bersabda: “ Cicak merupakan 
haiwan kecil yang fasiq (jahat), (akan tetapi) 
aku tidak pemah mendengar perintah untuk 
membunuhnya (cicak).” [Hadith riwayat al- 
Bukhari] 

Meskipun beliau (‘A’ishah) tidak mendengar 
perintah Nabi SAW secara langsung, ini tidak 
bermakna larangan membunuh cicak. Terdapat banyak 
athar lain yang memerintahkan supaya membunuh 
cicak bahkan gelaran fasiq bagi cicak itu sendiri telah 

menjadikannya hams dibunuh (Safa al-Dawwi Ahmad 
al-‘Adawi, 1999). Dalam satu hadith; 

Terjemahan: Dari Sa‘id Ibn al-Musayyib RA 
berkata; “ Sesungguhnya Ummu Shank 
mengkhabarkan kepadanva bahawa Nabi SAW 
memerintahkan (supaya) membunuh cicak.” 
[Hadith riwayat al-Bukhari] 

Terjemahan: Dari Abu Hurayrah RA, Rasulullah 
SAW bersabda; “ Sesiapa yang membunuh 
seekor cicak dengan sekali pukulan maka 
baginya sekian-sekian kebaikan. Sesiapa yang 
membunuhnya dengan dua pukulan maka 
baginya sekian-sekian kebaikan, kurang dari 
yang pertama. Sesiapa dapat membunuhnya 
dengan tiga pukulan maka baginya sekian- 
sekian kebaikan, kurang dari yang kedua.” 
[Hadith riwayat Muslim] 

Fasiq dan Signifikannya Terhadap Haiwan 

Penggunaan “fasiq” terhadap haiwan bermaksud 
dicabut kehormatan sebahagian haiwan (Muhammad 
‘Abd al-Rahman Ibn ‘Abd al-Rahim al-Mubarak Furi, 
t.t.) disebabkan sifatnya yang membawa datang 
kemudaratan, kehinaan dan kemusnahan kepada 
manusia. 

Ketujuh-tujuh haiwan fasiq (tikus, kala jengking, 
helang, gagak, anjing liar, ular dan cicak) semuanya 
memiliki sifat zalim yang mengancam kesejahteraan 
hidup (Abu al-Tayyib Muhammad Syams al-Haq al- 
‘Azim Abadi, 1968). 

Perkaitan tikus, cicak dan haiwan lain yang 
dinamakan Nabi SAW sebagai fasiq, hanya sebagai satu 
bentuk pemmpamaan ( isti’arah) kepada aspek 
kemudaratan yang dibawa oleh haiwan-haiwan berikut 
(Muhammad ‘Abd al-Rahman Ibn ‘Abd al-Rahim al- 
Mubarak Furi, t.t.). Imam Ibn Daqiq al-‘Aid pemah 
menyebutkan; 

“Memperlakukan hukum tersebut (memanggil 
fasiq) pada semua haiwan yang mempunyai sifat 
“mengganggu (menvakiti manusia) ” merupakan 
pandangan yang kuat menurut ulama qias. Ini 
jelas menurut isyarat nas yang membolehkan 
membunuh kelompok haiwan tertentu oleh 
kerana sifatnya yang fasiq, yakni melampaui 
batas ” (Ibn Hajar al-‘Asqalani, 2006). 

Justeru, faktor utama haiwan dikaitkan dengan 
istilah fasiq amat berkaitan dengan sifat “mengganggu ”, 
“mendatangkan mudarat,” dan “ melampaui batas’’ 
haiwan-haiwan tertentu terhadap manusia (Yahya Ibn 
Sharf al-Nawawi, 1930). 


Perkaitan Haiwan Fasiq Dengan Haiwan 
Perosak 

Menumt Kamus Dewan, haiwan perosak bermaksud 
haiwan yang merosak dan memusnahkan sesuatu benda 
misalnya tanaman dan harta benda manusia. Haiwan 
perosak juga bererti haiwan yang jahat. Golongan 
petani tidak suka dengan haiwan perosak dan ia 
dibunuh melalui penggunaan racun (Kamus Dewan 
Online, 2013). Melihatkan kepada takrifan berikut, 
definisi haiwan perosak adalah sama dengan haiwan 
fasiq. 

Namun begitu, takrifan haiwan perosak dalam 
Islam lebih meluas. Para ulama menggunakan istilah 
haiwan fasiq kerana disabdakan Nabi SAW. Kelompok 
haiwan fasiq tidak terhad kepada haiwan yang 
disebutkan dalam riwayat sahaja (iaitu tikus, kala 
jengking, gagak, helang, cicak, ular dan anjing). 

Mereka turut memasukkan spesies haiwan lain 
seperti lipan, serigala dan harimau malah semua haiwan 
yang bersifat memusuhi manusia atau haiwan temakan, 
menjejaskan kesihatan atau hasil tanaman dalam 
kategori “haiwan fasiq”. Pendapat ini juga disokong 
oleh para pendokong mazhab Syafie, Maliki, Hanafi 
dan Hanbali (Ibn Hajar al-‘Asqalani, 2006). 

Oleh itu, para ulama bersepakat bahawa gelaran 
tikus sebagai fasiq untuk mengisyaratkan gelaran 
“fasiq” kepada semua haiwan yang mengganggu 
manusia dengan cara merosak dan memotong-motong 
sesuatu. Penyebutan gagak dan helang untuk 
mengisyaratkan semua haiwan yang mampu 
mengganggu manusia dengan menyambar seperti 
helang dan bersikap pengotor seperti gagak pemakan 
bangkai. 

Manakala pennisalan anjing ‘aqur menunjukkan 
sifat fasiq haiwan yang menyerang dengan gigitan 
taringnya seperti serigala dan singa (Ibn Hajar al- 
‘Asqalani, 2006). Sebutan aqrab” (kala jengking) 
untuk menunjukkan semua haiwan yang mengancam 
melalui gigitan beracun seperti ular, lipan, lebah dan 
sebagainya. 

Justeru, istilah haiwan perosak mempunyai 
persamaan dengan haiwan fasiq. Haiwan fasiq hanyalah 
istilah dari pemmpamaan baginda SAW dalam 
memberi panduan untuk menentukan haiwan yang 
melampaui batas dan hams dihindari demi memelihara 
agama, nyawa, akal, harta benda dan ketumnan umat 
Islam (Muhammad ‘Abd al-Rahman Ibn ‘Abd al-Rahim 
al-Mubarak Furi, t.t.). 

Kesimpulannya, kelompok haiwan fasiq seperti 
ular, tikus, helang, cicak, kala jengking, anjing dan ular 
merupakan haiwan perosak yang mempunyai tabiat 
bumk dan berbahaya. Setiap haiwan membawa motif 
dan kerosakan berbeza dalam kategorinya. 

Jadual 1: Perkaitan Haiwan Fasiq Dengan Haiwan Ulasan Fiqlt al-Hadith Mengenai Cicak Sebagai 
Perosak Masa Kini Haiwan Fasiq (Haiwan Perosak) 


Cicak dan Sifatnya 

Para ulama’ mendefmisikan cicak sebagai haiwan 
reptilia yang pekak, terdiri daripada pelbagai spesies 
dengan ciri-ciri utama mempunyai bentuk badan leper 
dan kulit berwama putih keputihan. Terdapat juga cicak 
yang memiliki kulit berbintik-bintik seakan-akan 
terkena sopak dipanggil abras (‘Ali Ibn Adam Ibn 
Musa al-Ityubi al-Wallawi, 1996). 

Cicak makan dengan menjulurkan lidahnya yang 
melekit untuk menangkap serangga (Ahmad Ibn ‘Ali 
Ibn Hajar al-‘Asqalani, 2001). Ia tidak akan masuk ke 
dalam rumah yang di dalamnya terdapat za ’faran selain 
mampu berhibernasi selama 4 bulan pada musim sejuk 
tanpa makanan. 

Ia juga mempunyai sedikit persamaan dengan ular 
dari segi bentuk badan sepertimana persamaan antara 
kala jengking dan kumbang (Ahmad Ibn ‘Ali Ibn Hajar 
al-‘Asqalani, 2001). 

Dikenali sebagai haiwan pengotor, cicak cukup 
dibenci oleh kerana suka membuang najis ke dalam 
bekas makanan dan minuman. Imam al-Nawawi 
menyatakan para ulama’ bersepakat mengakui perihal 
cicak sebagai haiwan melata jenis perosak ( hasharat) 
dan memudaratkan kesihatan ( mu’dhiyat ) dengan 
kekotoran dan penyebaran penyakit (al-Qadi ‘Iyad, 
1998). 

Malahan menurut Islam, cicak memang dikenal 
sebagai haiwan yang jahat. Ini boleh dilihat pada 
perincian nas berikut; 

Terjemahan: Dari Ummu Sharik RA berkata; 
sesungguhnya Nabi SAW telah memerintahkan 
agar dibunuh cicak. Nabi SAW bersabda: “Saat 
Nabi Allah Ibrahim AS (dibakar hidup-hidup), 
haiwan ini (cicak) telah meniup-niup api agar 
lebih marak membakar .” [Hadith riwayat al- 
Bukhari] 

Sekali imbas, hadith di atas seolah-olah 
mengisyaratkan Nabi SAW menyeru supaya 
membunuh cicak atas dasar dendam disebabkan pemah 
membantu rneniup api yang membakar Nabi Ibrahim 
AS. Namun hakikatnya bukan sepertimana yang 
digambarkan. Dalam Islam, tiada makhluk yang 
dihukum atas kesalahan lampau. 

Hadith tersebut sebaliknya bertujuan menunjukkan 
sifat cicak yang suka melampaui batas terhadap 
manusia semenjak dahulu dimulai permusuhannya 
terhadap Nabi Ibrahim AS. Malah, cicak turut 
diumpamakan sebagai haiwan yang memusuhi orang 
rnukmin dan membantu kaum musyrik menyakiti orang 
beriman (Safa al-Dawwi Ahmad al-‘Adawi, 1999). 


Haiwan Tabiat/Sifat 

Fasiq 

Spesies Haiwan Lain 
Sama Tabiat/Sifat 
(Haiwan Perosak) 

Tikus 

Pengotor 

Pembawa penyakit 
Memotong-motong 
dan merosak harta 
benda 

Merosak hasil 

tanaman 

Lipas 

Belalang Juta 
Burung Quelea paruh 
merah 

Tupai 

Gajah 

Siput Babi 

Khinzir 

Anai-anai 

Kala 

Jengking 

Berbisa 

Memudaratkan 

manusia 

Bempaya membunuh 

Lipan 

Tebuan 

Penyengat 
Labah-labah berbisa 

Bumng 

Gagak 

Pengotor 

Pemakan bangkai 
Pembawa penyakit 
Mengganggu 
manusia dengan 

bunyi yang bising 
Mencuri dan 

merampas makanan 
manusia 

Burung hering 
Monyet 

Kera 

Bumng 

Helang 

Ganas 

Menyambar dengan 
kuku tajam 

Mengancam haiwan 
temakan manusia 

Musang 

Biawak 

Babun 

Anjing 

Bengis 

Pembawa Penyakit 
(contoh; Rabies) 
Mengancam manusia 
dan haiwan temakan 
dengan gigi dan 
taring yang kuat 
Menyebabkan 
kematian serta merta 

Anjing liar 

Harimau 

Harimau kumbang 
Harimau bintang 
Serigala 

Beruang 

Singa 

Buaya 

Aligator 

Ikan jerung 

Piranha 

Ular 

Berbisa 

Memusuhi manusia 
Menyebabkan 
kematian serta merta 

Semua jenis ular berbisa 
seperti ular tedung, ular 
mamba hitam dan ular 
kapak 

Ular yang tidak 
mempunyai bisa tapi 
menggigit dengan gigi 
tajam seperti ular sawa 
dan anaconda hijau 
(spesies ular terbesar di 
dunia) 

Cicak 

Haiwan kecil yang 
gemar mengganggu 
manusia 

Membuang najis 
merata-rata 

Pembawa virus dan 
bakteria merbahaya 

Virus 

Bakteria 

Pijat 

Kutu 

Nyamuk 

Lalat 

Hukum Fiqh Berkenaan Cicak 

Mengulas hukum najis cicak, para ulama berselisih 
pendapat mengenai kategori cicak, sama ada tergolong 
dalam kalangan haiwan berdarah atau tidak. Pendapat 
muktamad dalam mazhab al-Shafi’i menyatakan cicak 
mempakan haiwan berdarah. 

Jika najisnya terkena pada pakaian atau tubuh, 
hukumnya mutanajjis dan tidak boleh dibawa solat 
(Wahbah al-Zuhayli, 1985). Orang yang solat padahal 
tahu dirinya terkena najis cicak perlu mengulangi solat. 
Jika tidak tahu, ia dimaafkan syarak Dalam solat 
jemaah, ma’mum yang mengetahui terdapat najis cicak 
pada imam, dia perlu mufarraqah dari solat berjemaah. 
Jika sebaliknya, maka dimaafkan. 

Mengambil kira umum al-Balwa (musibah umum), 
najis cicak dikira najis yang dimaafkan jika berada di 
tempat yang terdapat banyak tahi cicak. Anggota 
wudhu’ jika terkena najis cicak perlu dibasuh. Solat 
tetap sah jika terkena najis cicak oleh kerana termasuk 
dalam kalangan najis yang susah dielakkan (Wahbah al- 
Zuhayli, 1985). 

Jika najis atau bangkai cicak termasuk ke dalam air 
yang tidak sampai dua kolah, air tersebut hukumnya 
mutanajjis (sudah terkena najis). Jika sebaliknya, air 
tersebut tetap suci. 

Ibn ‘Abd al-Barr dalam al-Tamhid pernah 
menyatakan memakan haiwan fasiq mempakan perkara 
yang dibenci Islam. Justem, perintah Nabi SAW supaya 
membunuh cicak dan menggelarkannya sebagai haiwan 
fasiq telah memasukkannya ke dalam kategori haiwan 
yang tidak boleh dimakan. Jumhur ulama’ tumt 
bersepakat mengharamkan memakan cicak (Safa al- 
Dawwi Ahmad al-‘Adawi, 1999). 

Muzakarah Jawatankuasa Fatwa Majlis 
Kebangsaan Bagi Hal Ehwal Agama Islam Malaysia 
Kali Ke-95 yang bersidang pada 16-18 Jun 2011 telah 
membincangkan isu cicak tokek ((_k> ff“). Muzakarah 

berpandangan para fuqaha’ telah mengklasifikasikan 
tokek sebagai haiwan yang haram dimakan kerana 
tergolong dalam kategori haiwan menjijikkan (khabis) 
dan beracun. ‘Uruf masyarakat Islam di Malaysia juga 
tidak menjadikan cicak sebagai makanan ( e-Fatwa , 
2013). 

Spesies Cicak yang Dianjurkan Dibunuh 

Beberapa aspek telah diambil kira bagi mengenalpasti 
jenis cicak al-Wazagh yang dianjurkan supaya dibunuh 
iaitu; 

Menumt Bahasa Arab, cicak dikenal dengan 
pelbagai istilah mengikut tahap tumbesaran. Antara 
yang sering digunakan ialah al-Wazagh (£ii^) (Ibn 
Manzur, t.t.). Cicak melalui tiga tahap tumbesaran 
sepanjang hidup iaitu; 


Pertam a: Tahap kelahiran sehingga berusia 14 tahun. 
Pada tahap ini, cicak digelar al-‘Aza’ah (4-illa*l!) atau 
lebih dikenali dengan al-Wazagh (£jjll) atau abu bans 
(040* Jj') di Semenanjung Tanah Arab 

Kedua: Usia 14 hingga 40 tahun, dikenali sebagai al- 
Sihliyyah (3 j'-v»' l) 

Ketiga: 40 tahun dan ke atas, dikenali sebagai al- 
Flaruba ’ (fbjaJI) 

Spesies cicak yang sering dilihat di bahagian atap 
atau dinding-dinding rumah ialah dari jenis al-Wazagh 
(cicak bemsia 14 hingga 40 tahun). Ia juga tinggal di 
celah-celah batu dan lazimnya lari apabila didekati. 

Pakar Bahasa Arab tumt menyebutkan cicak (£jjlt) 
dan cicak bersaiz besar (a- 3 ,*! (4**) adalah dari jenis 
yang sama. Jika dilihat pada namanya iaitu fU), 
berasal dari kulitnya yang berbintik-bintik seakan sopak 
{vitiligo) beracun, namun ia dipanggil begitu oleh 
bangsa Arab disebabkan kecerahan kulitnya dan 
kepantasan pergerakannya. 

Al-Fayyumi menukilkan dari kitab al-Qamus 
bahawa cicak (£jj4) itu sendiri mempakan cicak besar 
fl") (Butris al-Bustani, t.t.). Pandangan ini tumt 
disokong Muhammad Syams al-Haq al-‘Azim Abadi 
yang menukilkan pendapat sama dari kitab al-Nihayah 
(Abu al-Tayyib Muhammad Syams al-Haq al-‘Azim 
Abadi, 1968). Justem, cicak al-Wazagh bersaiz besar 
mempakan cicak sam abras (o 3 ^* (km) (Yahya Ibn 
Sharf al-Nawawi, 1930). 

Oleh itu, cicak besar (u-ajjt {km) termasuk gecko 
(tokek) yang popular di Malaysia mempakan dari 
spesies cicak al-Wazagh sebagaimana disebutkan Nabi 
SAW cuma berbeza saiz. 

Tokek mempakan nama umum bagi cicak bersaiz 
besar di Malaysia. Wama cicak besar berbeza mengikut 
iklim. Gelaran tokek berasal dari suaranya. Istilah tokek 
lazimnya merujuk kepada jenis tokek rumah. Tokek 
rumah mempakan jenis reptilia yang tergolong ke 
dalam golongan cicak besar suku gekkonidae. Ia boleh 
ditemui di timur India, Nepal, Bangladesh, Myanmar, 
Thailand, Semenanjung Malaysia, Sumatera, Jawa, 
Borneo, Sulawesi, Timor Leste dan Kepulauan Filipina. 

Setemsnya, ‘illah yang wajar diambil kira dalam 
memilih jenis cicak yang hams dibunuh ialah; 

Pertam a: jenis yang bersarang berhampiran atau di 
dalam rumah 

Kedua : mengotorkan rumah, mencemarkan makanan 
dan minuman dengan najisnya sepertimana sifat cicak 
rumah dan tokek di Malaysia. Spesies lain keluarga 
cicak seperti sesumpah atau iguana tidak boleh dibunuh 
kerana ia bukan haiwan yang tinggal berhampiran 

manusia dan secara tabiatnya bukan haiwan 
pengganggu. 

Namun begitu, biawak yang berasal dari keluarga 
cicak dan suka memakan telur ayam peliharaan, wajar 
dibunuh kerana memudaratkan haiwan dan hasil 
penternak. 

Kesimpulannya, cicak mmah dan cicak besar 
(tokek) yang terdapat di Malaysia merupakan spesies 
cicak al-Wazagh. Ia harus dibunuh kerana tergolong 
dalam kalangan haiwan fasiq (haiwan perosak) yang 
memudaratkan manusia sekitar. Hukum ini tidak terhad 
kepada cicak, bahkan terpakai pada haiwan lain seperti 
nyamuk, kutu, pijat dan lipas yang tergolong dalam 
kalangan haiwan perosak kecil. 

Hukum Membunuh Cicak 

Terjemahan: Dari Said Ibn al-Musayyib RA 
berkata; “ Sesungguhnya Ummu Shank 
mengkhabarkan kepadanva bahawa Nabi SAW 
memerintahkan (supaya) membunuh cicak.” 
[Hadith riwayat al-Bukhari] 

Hadith tertera menjadi sandaran jumhur dalam 
menghamskan membunuh cicak. Mengulas lafaz [ flj 
y£Sj 1 -UlLLI] iaitu (aku tidak mendengar perintah Nabi 
SAW supaya membunuhnya) dalam hadith ‘A’ishah RA 
sebelumnya; 

Terjemahan: Dari ‘A’ishah RA: Sesungguhnya 
Rasulullah SAW bersabda: “ Cicak merupakan 
haiwan kecil yang fasiq (jahat), (akan tetapi) 
aku tidak pernah mendengar perintah untuk 
membunuhnya (cicak).” [Hadith riwayat al- 
Bukhari] 

Meskipun beliau tidak mendengar perintah Nabi 
SAW secara langsung, ini tidak bennakna larangan 
membunuh cicak. Terdapat banyak athar lain yang 
memerintahkan supaya membunuh cicak bahkan 
gelaran fasiq bagi cicak itu sendiri telah menjadikannya 
harus dibunuh (Safa al-Dawwi Ahmad al-‘Adawi, 
1999). Dalam satu hadith lain; 

Terjemahan: Dari Abu Hurayrah RA, Rasulullah 
SAW bersabda; “ Sesiapa yang membunuh 
seekor cicak dengan sekali pukulan maka 
baginya sekian-sekian kebaikan. Sesiapa yang 
membunuhnya dengan dua pukulan maka 
baginya sekian-sekian kebaikan, kurang dari 
yang pertama. Sesiapa dapat membunuhnya 
dengan tiga pukulan maka baginya sekian- 
sekian kebaikan, kurang dari yang kedua.” 
[Hadith riwayat Muslim] 


Mengulas hal ini, Imam al-Nawawi menyatakan 
para ulama’ berpandangan; 

Pertama: Perselisihan berkenaan ganjaran bagi orang 
yang membunuh cicak dengan pukulan pertama juga 
menunjukkan perbezaan ganjaran bagi seseorang 
mengikut niat dan keikhlasan masing-masing. Orang 
yang melaksanakan sunnah dengan ikhlas dan 
sempurna, maka akan diberikan seratus kali ganjaran, 
dan tujuh puluh kali ganjaran bagi sebaliknya menurut 
riwayat yang lain (Yahya Ibn Sharf al-Nawawi, 1930). 

Kedua: Lafaz ganjaran sebanyak tujuh puluh kali 
kebaikan yang diperoleh jika berjaya membunuh cicak 
pada pukulan pertama, tidak menafikan ganjaran 
seratus kali kebaikan yang disebut dalam riwayat lain 
malah tidak pula bercanggah antara keduanya. 

Ketiga: Mungkin Nabi SAW menyebutkan ganjaran 
sebanyak tujuh puluh kali kebaikan terlebih dahulu, 
kemudian Allah SWT membenarkan tambahan selayak 
mengikut-Nya. Maka ganjaran seratus kali kebaikan 
adalah berdasarkan wahyu selepas itu. 

Kesimpulannya, khilaf nilai ganjaran bagi orang 
yang membunuh cicak dengan pukulan pertama sama 
ada seratus atau tujuh puluh kali kebaikan adalah 
bersifat mafhum ‘adad. Ia sebenamya mengisyaratkan 
keutamaan membunuh cicak dengan pukulan pertama. 
Ini sebagaimana khilaf nilai ganjaran bagi solat 
berjemaah sama ada dua puluh lima atau dua puluh 
tujuh kali kebaikan daripada solat bersendirian. Kedua- 
duanya adalah diterima (Yahya Ibn Sharf al-Nawawi, 
1930). 

Ganjaran pahala berlipat kali ganda bagi sesiapa 
yang membunuh cicak dengan pukulan pertama 
merupakan galakan kepada umat Islam agar 
mempennudah dan bersifat ihsan dalam membunuh 
haiwan fasiq. Ia bertindak sebagai suatu bentuk 
motivasi agar berlumba-lumba mengerjakan kebaikan 
dan menghapuskan kejahatan dan kerosakan 
sebagaimana finnan-Nya; 

Terjemahan: “ Berlumba-lumbalah kamu dalam 

mengerjakan kebaikan.” [Surah al-Baqarah (2): 

148] 

Ganjaran pahala berlipat kali ganda ditawarkan 
bagi orang yang membunuh cicak merupakan satu 
bentuk anjuran kepada umat Islam agar berusaha 
membunuh dengan sempurna. Jika tidak boleh 
membunuh dengan sekali pukulan, mungkin akan 
menyeksakan cicak. Hukum ini turut boleh diaplikasi 
dalam menghukum manusia yang suka melakukan 
kerosakan selepas berusaha menasihati dan memberi 
peringatan (Safa al-Dawwi Ahmad al-‘Adawi, 1999). 

Ibn ‘Abd al-Barr turut menukilkan pendapat ulama 
yang mengharuskan membunuh cicak baik di luar atau 
dalam tanah Haram. 

Namun begitu, Imam Malik berpandangan orang 
ihram tidak boleh membunuh cicak. Jika telah 
membunuhnya, hendaklah bersedekah kerana cicak 
tidak termasuk dalam lima jenis haiwan fasiq utama 
sebagaimana ular, tikus, kala jengking, helang, gagak 
dan anjing. 

Pendirian terbaik dalam hal ini ialah sebagaimana 
pandangan ‘Ata’; “ Apabila cicak mengganggumu, maka 
kamu boleh membunuhnya .” Justeru, cicak hanya 
dibunuh apabila memudaratkan manusia (Ahmad Ibn 
‘Ali Ibn Hajar al-‘Asqalani, 2001). Persepsi cicak 
dibunuh disebabkan kesalahan lampau terhadap Nabi 
Ibrahim AS adalah tidak benar sama sekali. 

Kaedah Interaksi dengan Haiwan Fasiq 
(Haiwan Perosak) Menurut Fiqh al-Hadith 

Mengenal Spesies Haiwan Fasiq (Haiwan Perosak) 

Mengenal haiwan fasiq dan jenis seumpamanya 
merupakan piawaian utama. Haiwan fasiq (haiwan 
perosak) dikenalpasti berasaskan 4 kriteria utama iaitu; 

[Pertama]: Haiwan yang mengganggu kesejahteraan 
hidup (melampaui batas). 

[Kedua]: Haiwan yang mengancam nyawa dan 
kesihatan. 

[Ketiga]: Haiwan yang merosakkan harta benda 
(membuat kemusnahan dan kerosakan). 

[Keempat]: Haiwan yang mengancam haiwan temakan 
dan tanaman. 

Memahami sifat-sifat haiwan fasiq, membolehkan 
langkah mengenalpasti, mencegah dan menangani 
ancaman kelompok haiwan perosak dan seumpama 
dapat dilakukan secara berkesan. Ini sekaligus 
mengelakkan sebarang kekeliruan yang boleh 
mengakibatkan pembabitan haiwan tidak terlibat. 

Kaedah Membunuh Haiwan Perosak 

Metode terbaik dalam berinteraksi dengan kelompok 
haiwan fasiq (haiwan perosak) sekaligus 
menghilangkan mudaratnya pada manusia ialah dengan 
cara membunuh. Malah, gelaran fasiq terhadap haiwan 
itu sendiri telah menjadikannya harus dibunuh (Ahmad 
Ibn ‘Ali Ibn Hajar al-‘Asqalani, 2001). 

Hal ini berlandaskan kaedah fiqh al-Darar Yuzal, 
iaitu kemudaratan mesti dihapuskan (Abd Latif Muda, 
Rosmawati Ali @ Mat Zin, 2000). 

Islam menganjurkan umatnya menggunakan cara 
paling ihsan dalam melaksanakan pembunuhan. Cara 
terbaik untuk membunuh kelompok haiwan tersebut 


ialah dengan satu pukulan yang terns mematikan. Hal 
ini dikiaskan dari cara membunuh cicak yang diajarkan 
Nabi Muhammad SAW. 

Sekaligus mengelakkan haiwan tersebut terseksa 
menanggung kesakitan sementara menunggu pukulan 
kedua (Abu ‘Abd Allah Muhammad Ibn Muhammad 
Ibn Yusuf al-Sanusi al-Hasani, t.t.). Ini berdasarkan 
hadith; 

Terjemahan: Dari Abu Hurayrah RA, 
Rasulullah SAW bersabda; “Sesiapa yang 
membunuh seekor cicak dengan sekali 
pukulan maka baginya sekian-sekian 
kebaikan. Dan sesiapa yang membunuhnya 
dengan dua pukulan maka baginya sekian- 
sekian kebaikan, kurang dari yang pertama 
tadi. Dan jika sesiapa dapat membunuhnya 
dengan tiga pukulan maka baginya sekian- 
sekian kebaikan, kurang dari yang kedua 
tadi.” [Hadith riwayat Muslim] 

Sheikh ‘Iz al-Din Ibn ‘Abd al-Salam turut 
menyebutkan membunuh dengan pukulan pertama 
merupakan kaedah terbaik (Abu al-Tayyib Muhammad 
Syams al-Haq al-‘Azim Abadi, 1968) bahkan menepati 
maqasid hadith Nabi SAW berikut; 

Terjemahan: Dari Shaddad Ibn Aws RA, 
sesungguhnya Nabi SAW bersabda, 

“Sesungguhnya Allah SWT telah mewajibkan 
ihsan dalam semua perkara. Jika kamu 
membunuh, perelokkan pembunuhan kamu.” 
[Hadith riwayat Muslim] 

Mengulas cara paling tepat membunuh haiwan 
fasiq, harus diteliti pada tindakan Saidatina ‘A’ishah 
RA. Beliau menggunakan tombak dan lembing untuk 
membunuh cicak. 

Terjemahan: Dari Sa‘id Ibn al-Musayyib RA, 
ada seorang perempuan (Ummu Sharik) datang 
kepada ‘A’ishah RA dan di tangannya ada 
lembing. Maka ‘A’ishah bertanya: “ Untuk 
apakah lembing ini?” Ummu Sharik pun 
menjawab: Untuk membunuh cicak. 

“Sesungguhnya Nabi SAW telah menceritakan 
saat Nabi Ibrahim AS ketika dicampakkan ke 
dalam api, tiada seekor pun haiwan yang tidak 
cuba memadamkan api yang sedang membakar 
kecuali cicak, maka Nabi SAW memerintahkan 
agar membunuhnya.” [Hadith riwayat al-Nasa’i] 

Terjemahan: Dari Sa’ibah Maulah al-Fakih Ibn 
al-Mughirah bahawasanya dia menemui 
‘A’ishah RA dan melihat di dalam rumahnya 
terdapat sebuah tombak. Dia pun bertanya 

kepada ‘A’ishah RA: “Wahai Ummu al- 
Mu’minin, apa yang engkau lakukan dengan 
tombak ini?" ‘A’ishah RA menjawab: “ Untuk 
kami membunuh cicak-cicak. Sesungguhnya 
Nabi SAW pernah memberitahu kami bahawa 
tatkala Ibrahim AS dilemparkan ke dalam api 
tidak ada satu pun haiwan di bumi saat itu 
kecuali dia akan memadamkannya kecuali cicak 
yang meniup-niupkan apinya. Maka Rasulullah 
SAW memerintahkan agar membunuhnya.” 
[Hadith riwayat Ibn Majah] 

Hal ini dilakukan agar urusan pembunuhan 
menjadi lebih baik (‘Ali Ibn Adam Ibn Musa al-Ityubi 
al-Wallawi, 1996) sebagaimana dikiaskan dari 
penggunaan pisau tajam untuk menyembelih haiwan 
sembelihan agar tidak menyeksakan dan kurang 
mendatangkan kesakitan. 

Islam melarang membunuh haiwan dengan cara 
membakar, melemas, merejam, memberi makanan 
beracun atau cara lain berasaskan kekejaman. Ini 
berpandukan hadith; 

Terjemahan: Dari Abu Hurayrah RA, Rasulullah 
SAW bersabda; “ Seorang nabi daripada nabi- 
nabi telah duduk di bawah sebatang pokok, dan 
seekor semut betina menggigitnya, maka 
baginda telah memerintahkan pengikutnya 
supaya keluar dari (kawasan) bawah pokok 
tersebut. Kemudian baginda memerintahkan 
supaya dibakar seluruh sarang semut tersebut 
dengan api, maka Allah SWT mewahvukan 
kepadanya: Adakah hanya kerana seekor semut 
betina?" [Hadith riwayat al-Bukhari] 

Kaedah Memukul dan Menyembur Racun Pada Muka 
Haiwan Perosak 

Terjemahan: Dari Jabir RA berkata: “ Rasulullah 
SA W melarang memukul haiwan pada bahagian 
muka dan menyembur racun pada mukanya .” 
[Hadith riwayat Muslim] 

Mengulas nas berikut, memukul haiwan pada 
bahagian muka adalah dilarang kerana kepala 
merupakan anggota tubuh yang lembut dan sensitif. 
Ijma’ ulama turut mengharamkan semburan racun pada 
muka haiwan berdarah ( al-Adami ) seperti keldai dan 
unta kerana menyeksakan haiwan (Yahya Ibn Sharf al- 
Nawawi, 1930). Dalam riwayat lain, baginda SAW 
pemah melaknat orang yang meracun himar (keldai) 
pada wajahnya (Yahya Ibn Sharf al-Nawawi, 1930). 

Bagi perbuatan menyembur racun pada wajah 
haiwan tidak berdarah ( ghair al-Adami ) seperti semut 
dan kala jengking, Imam al-Nawawi menghukum 
makruh perbuatan tersebut. Imam al-Baghawi pula 


tetap tidak membolehkannya dengan merujuk kepada 
laknat Nabi SAW yang menunjukkan pengharaman 
sesuatu perbuatan. 

Kesimpulannya, menyembur racun pada muka 
haiwan berdarah ( al-Adami ) adalah haram. Semburan 
racun yang diharuskan Islam hanya pada anggota selain 
dari muka. Misalnya pada belakang badan unta dan 
lembu bertujuan membezakan haiwan ternakan. Inilah 
pegangan sahabat RA dan jumhur ulama. Namun, 
Imam Abu Hanifah tetap tidak membolehkannya dan 
menghukum makruh kerana menyeksakan haiwan 
(Yahya Ibn Sharf al-Nawawi, 1930). 

Sebaiknya, penggunaan racun untuk menangani 
ancaman haiwan fasiq jenis berdarah ( al-Adami ) perlu 
dielakkan. Kaedah seperti menembak dan memukul 
lebih berkesan terhadap kelompok tersebut. Hal ini 
kerana racun boleh memberi kesan buruk yang 
menyeksakan dengan cara meresap ke dalam saluran 
darah dan merosakkan organ dalaman. 

Bagi haiwan tidak berdarah (ghair al-Adami), 
menyembur racun pada bahagian selain muka adalah 
haras. Jika menyembur racun pada bahagian muka, 
hukumnya makruh (Yahya Ibn Sharf al-Nawawi, 1930) 
dan tidak sampai kepada hukum haram. Ini mengambil 
kira pandangan Imam al-Nawawi dan kesulitan dalam 
menangani ancaman haiwan fasiq tidak berdarah (ghair 
al-Adami ) yang kecil, licik dan sukar ditentukan 
bahagian yang ingin disembur racun. 

Kaedah Pemindahan dan Pemusnahan Habitat Haiwan 
Perosak 

Habitat haiwan fasiq (haiwan perosak) yang tinggal 
jauh dari manusia seperti kala jengking, ular, helang 
dan seumpama tidak boleh dimusnahkan. Hal ini kerana 
menjadi tempat tinggal anak-anak haiwan terbabit yang 
terkecuali dari hukum haiwan fasiq. Haiwan jenis ini 
lebih tertumpu mencari mangsa untuk dimakan, bersifat 
mementingkan kawasan dan jarang mengganggu 
manusia melainkan diancam atau kawasannya 
diceroboh. 

Bagi spesies haiwan fasiq (haiwan perosak) yang 
tinggal di dalam atau berhampiran persekitaran manusia 
sehingga menghadirkan gangguan dan ancaman seperti 
tikus, gagak, anjing dan cicak. Habitat tersebut wajib 
dimusnahkan dan anak-anaknya perlu dibunuh atau 
dipindahkan dari penempatan manusia. 

Kaedah Efektif Kontemporari Selaras dengan Tuntutan 
Syara ’ 

Bagi haiwan fasiq yang lebih besar dan tidak mungkin 
mati dengan satu pukulan seperti anjing, helang dan 
gagak, cara lain adalah diharuskan seperti menembak, 
memasang jerat, perangkap dan penggunaan pagar 
elektrik haras dilakukan jika berkesan menghindarkan 

gangguan makhluk perosak dengan syarat tiada unsur 
penyeksaan dan ikhlas kerana Allah SWT (Yahya Ibn 
Sharf al-Nawawi, 1930). 

Metode lain adalah harus dilaksanakan sesuai 
dengan kemajuan teknologi semasa. Prinsip utama 
dalam interaksi dengan haiwan fasiq (haiwan perosak) 
mestilah dijaga, iaitu membunuh bukan sekadar suka- 
suka tetapi atas dasar maslahah, ikhlas dalam 
perbuatan, tidak mengandungi unsur penyeksaan dan 
penganiayaan terhadap haiwan serta efektif. Islam 
mengutuk perbuatan membunuh mana-mana haiwan 
tanpa keperluan. Ini dijelaskan hadith, 

Terjemahan: Dari ‘Amra Ibn al-Sharid berkata, 
aku mendengar al-Sharid RA berkata: Aku 
mendengar Rasulullah SAW bersabda: 

“Barangsiapa membunuh burung dengan sia- 
sia, maka ia akan mengadu di hadapan Allah 
SWT nanti dengan berkata: “Ya Allah Ya 
Tuhanku, si fulan telah membunuhku dengan 
sia-sia.” [Hadith riwayat al-Nasa’i] 

Teknik Kawalan Khusus Mencegah Jangkitan 
Salmonella 

Terjemahan: Dari Jabir Ibn ‘Abdillah RA 
berkata; “ Tutuplah bekas-bekas makanan kamu, 
lindungilah bekas-bekas minuman kamu, 
tutuplah pintu-pintu.” [Hadith riwayat al- 
Bukhari] 

Melalui atraf hadith tersebut, Nabi Muhammad 
SAW menyarankan supaya bekas makanan dan 
minuman ditutup bagi mengelakkan sebarang 
kemasukan atau campur tangan bendasing yang boleh 
memberi akibat buruk kepada makanan dan manusia. 

Dalam hal ini, pencegahan jangkitan salmonella 
boleh dilakukan dengan melindungi makanan (melalui 
kaedah penyimpanan yang baik) daripada campur 
tangan haiwan perosak misalnya tikus, lalat dan cicak. 

Selain itu, kaedah terbaik untuk mengelakkan 
jangkitan Salmonella adalah dengan memastikan 
kawalan kebersihan yang ketat ketika proses 
penyembelihan (Saeed A.M. et al. 1999) serta bahan 
masakan dibasuh sehingga bersih (OIE Terrestial 
Manual, 2010). 

Langkah-langkah lain yang boleh diambil 
termasuklah membasuh tangan sekerap mungkin 
selepas mengendalikan makanan. Mengasingkan daging 
mentah dan makanan laut daripada makanan lain dalam 
peti sejuk turut membantu. Selain itu, makanan perlu 
dipastikan dimasak sebaik mungkin dan pada suhu yang 
betul (J. Pelczar, M. Chan, 1988). 

Bagi peminat dan pemelihara haiwan eksotik 
seperti cicak, tokek dan iguana, amalan kebersihan diri 


yang baik ( good self hygiene) perlu dipastikan setelah 
mengendalikan haiwan tersebut. 

Manakala sisa kumbahan haiwan mesti dibuang 
daripada kumngan utama sekerap mungkin bagi 
mengurangkan bahaya penyakit contohnya jangkitan 
Salmonella dan mengurangkan penemaran bau. 

Hal ini telah dinyatakan melalui Garis Panduan 
Pemeliharaan Hidupan Liar oleh Jabatan Perlindungan 
Hidupan Liar dan Taman Negara Semenanjung 
Malaysia (PERHILITAN) (Garis Panduan 
Pemeliharaan Hidupan Liar, t.t.). 

Kesimpulan 

Terdapat beberapa spesies haiwan yang bertindak 
melampaui batas dengan gangguan dan mudarat 
terhadap manusia sehingga memberi impak negatif 
terhadap kelestarian hidup. Rasulullah SAW telah 
memperingatkan akan potensi mudarat yang mampu 
dihadirkan kelompok haiwan tertentu tennasuk cicak 
terhadap manusia semenjak ribuan tahun dahulu. 

Oleh itu, terdapat kaedah kawalan tertentu yang 
dianjurkan Islam bagi mengawal kelompok haiwan 
terbabit. Bahkan dalam Islam, menghilangkan 
kemudaratan dari segenap arah tennasuk ancaman 
haiwan fasiq tergolong dalam amar ma‘ruf manakala 
menzalimi dan membunuh haiwan tanpa hak 
merupakan perkara nahy mungkar. Hal ini tidak lain 
demi memelihara kesejahteraan hidup manusia dari 
sebarang bentuk ancaman meski dari golongan haiwan. 

Justeru, pengkaji berharap supaya kajian ini dapat 
dimanfaatkan bersama khususnya dalam membentuk 
satu garis panduan dalam teknik kawalan makhluk 
perosak berasaskan Islam yang dapat dijadikan rujukan 
bersama. 

